Ko e lofa pe helekosi ko e manupuna lahi ʻo e tuʻafanga ʻi Tongá ni. Ko hono lahi ko e senitimita ʻe 93, kapakau sm ʻe 218. ʻOku lahi ange ʻa e lofa lalahi ʻi he lofa iiki, neongo hono hingoa ʻi he lea fakalatina: helekosi siʻi. ʻOku meimei tatau ʻena ʻasi, kā ko e lofa lalahi ʻoku ʻikai ʻi ai ʻa hano konga hinehina ʻi hono fulufulu ʻi ʻolunga. Pea ʻoku toe hono tangai-monga kulokula, ʻoku ngāueʻaki ʻe he manupuna tangata ʻi heʻene fiehā ki he ngaahi fefine.